b'\n_START_ARTICLE_\nValget i Bremen 2019\n_START_SECTION_\nValgsystem\n_START_PARAGRAPH_\nVelgerne har til hvert av valgene i Bremen fem stemmer til fordeling p\xc3\xa5 parti- og personlistene. Velgeren kan bruke samtlige fem stemmer p\xc3\xa5 den samme personkandidat. Et parti m\xc3\xa5 oppn\xc3\xa5 fem prosent (sperregrense) for \xc3\xa5 bli representert i parlamentet._NEWLINE_Stemmerettsalderen ved delstatsvalget er 16 \xc3\xa5r, mens valgbarhetsalderen (minstealder for \xc3\xa5 bli valgt) er 18 \xc3\xa5r.\n_START_SECTION_\nParallelle kommunale valg og bydelsvalg\n_START_PARAGRAPH_\nSamtidig med delstatsvalget velges ogs\xc3\xa5 representanter til Bremen bys parlament (Stadtb\xc3\xbcrgerschaft der Stadt Bremen). Valget til byparlamentet er identisk med valget til delstatsparlamentet. Da valget til byparlamentet er et kommunalvalg teller imidlertid ogs\xc3\xa5 stemmene til ikke-tyske borgere med, forutsatt at disse oppfyller EUs vilk\xc3\xa5r for \xc3\xa5 stemme ved slike valg._NEWLINE_Videre avholdes samtidig med delstatsvalget ogs\xc3\xa5 kommunalvalget til byparlamentet (Stadverordnetenversammlung) i Bremerhaven._NEWLINE_I Byen Bremen foretas ogs\xc3\xa5 direktevalg av en bydelsforsamling (Beirat) for hver av de 22 bydelene. Tilsammen velges i 2019 338 medlemmer av bydelsforsamlingene.\n_START_SECTION_\nValgresultat\n_START_PARAGRAPH_\nValget ga som resultat at SPD tapte sin posisjon som det st\xc3\xb8rste partiet i delstatsparlamentet til CDU. Det var f\xc3\xb8rste gang p\xc3\xa5 73 \xc3\xa5r._NEWLINE_De p\xc3\xa5f\xc3\xb8lgende regjeringsforhandlingene resulterte i at SPD gikk i koalisjon med Die Linke og B\xc3\xbcndnis 90/Die Gr\xc3\xbcnen. Det var f\xc3\xb8rste gang i tysk historie etter Tysklands gjenforening at det ble dannet en r\xc3\xb8d-r\xc3\xb8d-gr\xc3\xb8nn delstatsregjering.'